עשירים ומפורסמים

עשירים ומפורסמים (בספרדית: Ricos y Famosos) היא טלנובלה מצליחה בת 175 פרקים, ששודרה בין השנים 1997- 1998. כוכבי הטלנובלה הם נטליה אוריירו ודייגו ראמוס. דיאגו הוא סטודנט צעיר, אשר זוכה לקבל תפקיד של עו"ד. לוסיאנו סלרנו, אביו של דיאגו, הוא איש רשע ומושחת אשר השיג במרמה את הונו. מרסדס היא אמו של דיאגו אשר מתה בתאונה מסתורית. דיאגו מאורס לסברינה סרוונטה, בתו של דריו סרוונטה, יד ימינו של לוסיאנו. לדיאגו יש אם חורגת בשם אלנה, אשר התחתנה עם אביו בגלל הכסף והעושר. ולריה גרסיה מנדז היא בחורה צעירה רומנטיקנית ויפה. היא בת למשפחת אמידה וטובה, ולומדת בבי"ס פרטי ברמה גבוהה, שם יש לה שתי חברות טובות: טרינידד וסברינה סרוונטה, ארוסתו של דייגו. הוריה הם אלברטו ומרתה מנדז, זוג המתעב שחיתות, אשר מעוניין לחיות חיי פשטות. לולריה יש גם אח ששמו אגוסטין. יום אחד מחליטה ולריה "לשאול" מאחיה אגוסטין את רכבו ולצאת לסיבוב, ומתנגשת תוך תאונה בלתי צפויה בקורבט של דיאגו. בעוד היא מתעצבנת בגלל התאונה שעשתה עם הרכב של אחיה וכועסת על דיאגו, הוא נשאר המום לנוכח יופייה של הבחורה הצעירה שהרגע פגש. ממבט ראשון כבר היה ברור לו שהוא מצא את אהבת חייו. לאחר המקרה, מקבלים מרתה ואלברטו הזמנה מיוחדת מלוסיאנו סלרנו, חבר ילדותו של אלברטו, אשר חוגג את יום הולדתו של בנו דיאגו. הזוג מנדז מקבל את ההזמנה מהידיד הוותיק, מבלי לדעת שכל זה משמש פתח חדש למערכת יחסים עוינת מחדש של שתי המשפחות הללו. מנגד, מקבלת גם ולריה הזמנה לאותה מסיבה מחברתה סברינה. במסיבה, ולריה ודיאגו נפגשים בשנית. תחילה, גם היא לא יודעת שהוא הארוס של החברה הכי הטובה שלה, וגם הוא לא יודע כי מדובר בחברה של ארוסתו. מאותה נקודה הזוג ימצא את עצמו נתקל בקשיים מצד המשפחה. מתברר שמרסדס, אמו של דיאגו, לא נפטרה ושיש לה סוד משלה. כאשר קרלה לוסרו (קרינה סמפיני) מגיעה וחוטפת את בתה של ולריה ומחליפה אותה עם התינוק של אלנה. הסוד הזה גורם לסיבוכים. גם שובה של ברטה, אחותה התאומה של מרסדס, גורם לבעיות. סברינה נחושה בדעתה להפריד בין דיאגו ו-ולריה בעזרתו האדיבה של אביה. אל העונה השנייה של הסדרה אנחנו מגיעים כאשר סדרת של אירועים גורמת לכך שדריו סרוונטה משאיל בתום לב לדיאגו וולריה את הרכב שלו מבלי לדעת שהרכב ממולכד. הרכב מתפוצץ וכולם חושבים שדיאגו וולריה נהרגו. אלברטו, אביה של ולריה, נכנס לכלא על פשעים שלא הוא ביצע, אגוסטין, אחיה של ולריה, נהרג לאחר שהתחתן עם אהובת לבו, טרינידד (חברתה של ולריה) על ידי רובן, יד ימינו של לוסיאנו. לוסיאנו עצמו נמלט לסקרמנטו. שם הוא גונב זהות של אדם שנהרג במקרה. אליו מצטרפים רובן ואלנה, אשתו לשעבר. כעת לוסיאנו הוא בעצם מנואל קירוגה ובדעתו להשתלט על סקרמנטו באמצעות פוליטיקה. בנוסף, הסדרה החלה לעסוק בעונה השנייה גם בנושאים קשים כמו סחר בילדים, פדופיליה ואונס. במהלך העונה השנייה, חררדו מורואה (ארלנדו אנדרה), איש מסתורי עם סוד משלו, מגיע לעיירה ומתאהב בסנדרה, "בתו" של לוסיאנו סלרנו. "מנואל" מתנגד לכך ונחוש בדעתו להפריד בין "בתו" לבין חררדו. בנוסף, מתברר ללוסיאנו כי רובן ואלנה התאהבו זה בזו, והוא רוצח את אלנה. כאשר רובן רואה את זה, הוא מתאבד. בסוף העונה השנייה, סנדרה וחררדו מתאחדים. לוסיאנו מתאבד וכך הסדרה מסתיימת. שיר הנושא נקרא "שתי נשמות" (Dos almas), בביצוע הזמר הארגנטינאי ויקטור הרדיה (Víctor Heredia). נטליה אוריירו - ולריה גרסיה מנדז דיאגו ראמוס - דיאגו סלרנו אנטוניו גרימאו - אלברטו גרסיה מנדז נורברטו דיאז - דריו סרוונטה ג'סיקה שולץ - הלנה סלרנו ססיליה מרסקה - ברטה אורטיגוזה דה מרקו/מרסדס אורטיגוזה דה מרקו דיאגו אוליברה - חוליאן גרסיאלה פאל - אולגה קרינה בוסקי - סברינה סרוונטה לורנה פאולה - טרסיטה בטיאנה אוקונול - טרינידד 'טריני' אצ'וורי סגונדו סרננדס - אגוסטין גרסיה מנדז חואן איגינסיו - רובן פרננדס סלינה פונט - מוניקה דה מרקו ראול פלורידו - פרמין קארינה סאמפיני - ד"ר קרלה לוסרו פבלו פטליס - מרקוס פרלטה מריה דה לוס אנחלס מדרנו - פאולה מונטס אוסקר פריירו - לוסאינו סלרנו אליזבת קיליאן - מרתה גרסיה מנדז "עשירים ומפורסמים", במסד הנתונים הקולנועיים IMDb (באנגלית) "עשירים ומפורסמים", במסד הנתונים הקולנועיים KinoPoisk (ברוסית)